Ayen iweɛren di sbiṭṭar-agi, axaleḍ yellan gar imuḍan d wid yuḍnen . yerna ur ttagadent ara fell-anteɣ ama ad aɣ-yenṭeq yiwet seg temrabḍin tiqdimin yeṭṭef waṭṭan imi teqqim telxes deg ccetwa di texamt n tarda, dayagi ihedren-t leḥaṣun, taqcict-agi d tameɣbunt, allen-is zgant ččuren-t d tirtaw. Qqaren-as lǧuher n sidi ɛli u musa, imawlan-is daɣen n ddina Imi iwwḍen nekk tella tehlek mliḥ yerna ur tezmir ara ad tekker; meɛna tirfiqin-is ttruḥun-t ɣur-s yal ass acku mazal-itt akken tenecraḥ, yiwen seg yemṛabḍen, d argaz lɛali, yettxelliṣ-as ayen tebɣa yerna si lǧib-is ixdem-as-d seksu s uyaẓiḍ, acku yeɛlem belli ad temmet, d nekk i iṛuḥen ad-tzṛeɣ, meɛna mazal tkukruɣ ad waliɣ yiwen yettwaqṛaḥ.